Knockoutloven

Lov om organisert kampaktivitet som tillater knockout (korttittel: knockoutloven) er en norsk lov som regulerer organisert konkurranse, oppvisning eller treningskamp der knockout er tillatt.

Knockout er definert i loven som at en deltager må avbryte kampen på grunn av støt mot hodet.

Loven fastsetter en straff av bøter eller fengsel i inntil tre måneder for den som uten å ha innhentet godkjennelse forsettlig arrangerer, deltar, gir økonomisk støtte til eller stiller lokaler til rådighet for kampaktivitet der knockout er tillatt.

Referanser

Se også
 Godkjenningsnemnd for organisert kampaktivitet som tillater knockout
 Lov om forbud mot profesjonell boksing

Eksterne lenker
 Lovdata

Norske lover
Kampsport i Norge
Lover av 2001